**POSTUP  PRI  VYPLNENÍ  A  PODANÍ   PRIHLÁŠKY  NA  VŠ**

* aktuálne tlačivo prihlášky na VŠ si zakúpite v papiernictve (predajniach ŠEVT); alebo vytlačte z internetu

* pozor, musí to byť prihláška:

[**Prihláška na vysokoškolské štúdium bakalárske – prvý stupeň alebo spojené – prvý a druhý stupeň v jednom celku**.](https://www.minedu.sk/prihlaska-na-vysokoskolske-studium-bakalarske-%E2%80%93-prvy-stupen-alebo-spojene-%E2%80%93-prvy-a-druhy-stupen-v-jednom-celku/)

* na niektoré VŠ je možné podať [**elektronickú prihlášku**](https://prihlaskavs.sk/sk/), môže byť na rôznych školách iná,

(za každú podanú prihlášku sa vyberá administratívny poplatok)

* pri vypĺňaní prihlášky postupujte **podľa požiadaviek a informácií VŠ**, resp. vybranej fakulty (všetky dôležité informácie nájdete na web stránkach škôl, študijných oddeleniach, **www-Ministerstva školstva SR,** **portálvs** či propagačných letákov z vysokých škôl, ktoré sú vám k dispozícii u výchovnej poradkyne)

* **prihlášku vyplňte čitateľne veľkým tlačeným písmom**;

* **údaje neprepisujte**.

**1. strana**

* **akademický rok:** **2024/2025**

* uveďte **presný názov vysokej školy, fakulty**;

* podľa informácie o možnostiach štúdia na vysokej škole vyplňte jeden alebo viac **študijných programov;**ak je možné vyplniť viac študijných programov, uvádzajte ich podľa preferencie, t.j. na prvom mieste ten, ktorý uprednostňujete najviac, atď.

* v položke **Forma štúdia** vyplňte slovom denná alebo externá podľa informácie o možnostiach štúdia;

* v položke **Metóda štúdia** vyplňte slovom prezenčná alebo dištančná, alebo kombinovaná podľa informácie o možnostiach štúdia. Študijný program, pri ktorom nie je vyznačená metóda štúdia, sa uskutočňuje v prezenčnej metóde štúdia. Dištančná metóda štúdia alebo kombinovaná metóda štúdia je pri študijnom programe vyznačená.

**Prezenčnú metódu** štúdia charakterizuje vyučovanie, pri ktorom je učiteľ v priamom kontakte so študentom. Študijné programy v dennej forme štúdia sa väčšinou uskutočňujú v prezenčnej metóde štúdia.

 **Dištančná metóda** nahrádza priamy kontakt učiteľa so študentom komunikáciou prostredníctvom komunikačných prostriedkov založených na využívaní počítačových sietí.

     Niektoré programy v externej forme štúdia sa uskutočňujú dištančnou metódou štúdia.

* v prípade, že je súčasťou prijímacieho konania aj **prijímacia skúška z cudzieho jazyka**, tak do položky: ***Prijímaciu skúšku budem robiť z cudzieho jazyka*** napíšte slovom napr. anglický alebo nemecký, alebo iný jazyk z ponúkaných možností príslušnej fakulty;
* **rok maturitnej skúšky** vyplnia aj maturujúci uchádzači v tomto školskom roku, ktorí uvedú  aktuálny rok, v ktorom sa bude maturitná skúška konať – **2024**;

* položku **Absolvovaná stredná škola** vyplnia aj maturujúci uchádzači v tomto školskom roku, ktorí vyznačia krížikom druh strednej školy: **stredná odborná škola**;

* **Kód strednej školy: 000607002**

* **Názov strednej školy:** **STREDNÁ ZDRAVOTNÍCKA ŠKOLA**

* **Adresa školy:**   **ŠKOLSKÁ 230, 017 01 POVAŽSKÁ BYSTRICA**

* **Študijný odbor: Praktická sestra Študijný odbor: Masér**
* **Kód študijného odboru:** **5361 M 00 Kód študijného odboru:** **5370 00**
* **Stupeň dosiahnutého vzdelania: 6 Stupeň dosiahnutého vzdelania: 6**

**2. strana**

* uveďte prospech štúdia v strednej škole v rozsahu, ktorý požaduje vysoká škola alebo

    fakulta;

* **správanie sa nepíše**;

* **za 1. 2. a 3. ročník** sa píšu známky **z 2. polroka šk. roka**, **POZOR:** **4. ročník** známky **z 1. polroka,** len ak to vyžaduje VŠ;

* vyčiarknite políčka, ak ste v určitom roku predmet nemali a nie je možné napísať známku; ak na vyplnenie nepostačuje predtlačená tabuľka, uvediete prospech zo strednej školy v samostatnej prílohe;

* uchádzač maturujúci v tomto školskom roku nevypĺňa prospech v poslednom ročníku a v časti: ***Klasifikácia maturitnej skúšky***vyplní iba stĺpec: ***Predmet maturitnej******skúšky*** a stĺpec: ***Úroveň***;

* účasť a úspešnosť na olympiádach, na súťažiach a autorstvo objavov alebo priemyselných vzorov uvádza osobitne v samostatnej prílohe, ak to požaduje vysoká škola alebo fakulta v podmienkach na prijatie /diplomy prefotiť, netreba overovať/;

* **správnosť** zapísania známok a zhodu známok s katalógom známok overuje  výchovný poradca; zároveň sa výchovný poradca podpíše na prihlášku - ***Potvrdenie o správnosti údajov;***

**Výchovnej poradkyni prinesiete prihlášku na VŠ na overenie:**

* s kompletne vypísanou 1. a 2. stranou (okrem potvrdenia lekára)

* s priloženým životopisom (napísaný na počítači a vlastnoručne podpísaný)

* s priloženými kópiami vysvedčení z jednotlivých ročníkov, ak si to vyžaduje fakulta (kópie vysvedčení **nie je potrebné**si dávať overovať notárom)

* výchovná poradkyňa kontroluje a potvrdzuje už kompletne vyplnenú prihlášku aj

      s príslušnými prílohami (životopis, kópie vysvedčení)

* prihlášku je dôležité priniesť výchovnej poradkyni na podpis v dostatočnom časovom predstihu pred termínom podania prihlášky

**Dôležité je priniesť prihlášku na potvrdenie údajov v dostatočnom časovom predstihu pred termínom podania prihlášky -** treba brať do úvahy, že možno niektoré údaje bude treba opraviť;

 **3. strana**

* podľa požiadavky vysokej školy môže byť prílohou k prihláške životopis, originál/kópia dokladu o zaplatení poplatku za prijímacie konanie;

(ústrižok poštovej poukážky, výpis z účtu – **originál/kópiu si odložte**). Poukážku je potrebné prilepiť.

* ak si to fakulta vyžaduje, lekár vydá zvlášť potvrdenie o zdravotnej spôsobilosti pre štúdium na vysokej škole;
* dôležité je vyplniť **dátum** a**podpísať prihlášku;** podpísať čitateľne, meno a priezvisko;

**4. strana**

* vysvetlivky

**5. strana**

* nevypĺňajte - je určená vysokým školám/fakultám;

**Odoslanie prihlášky na VŠ**

* prihlášku je potrebné odoslať**v stanovenom termíne**; termíny podania prihlášok na konkrétnu fakultu si sleduje**každý žiak individuálne;**

* **nenechávajte si vypisovanie prihlášky na poslednú chvíľu;**

* skontrolujte, či Vaša prihláška na VŠ má všetky náležitosti a potvrdenia žiadané príslušnou fakultou VŠ (napr. lekárske potvrdenie, overené kópie vysvedčení, životopis, dokladované diplomy a pod.);

* **potvrdenú prihlášku**spolu**s nalepeným dokladom** (ústrižkom)**o zaplatení poplatku za prijímacie konanie**odošlite na príslušnú adresu vysokej školy; nezabudnite si originál/kópiu ústrižku odložiť;

* v prípade platby cez internet je dokladom o zaplatení **poplatku za prijímacie konanie** potvrdenie o zrealizovaní platby;

* **prihlášku pošlite ako doporučený list** (aby ste mali doklad o tom, že ste ju odoslali);